شەفەق نیوز/ ئیدارەی ناحیەی ئاشوور، باکوور پارێزگای
سەڵاحەدین، ئمڕوو سێشەممە، داوای دیاریکردن چارەنویسی کرد، ک ئایا جویر یەکیگ لەو ناوچەیلە
دریەێدە قەڵەم ک ئەوەسا کەفێدە ژیر ئاو بەنداو مەکحول ستراتیژی ک ئیسە جیوەجی کریەێد.
جرجیس ئیسماعیل وەڕیەوبەر ناحیەگە ئەرا ئاژانس
شەفەق نیوز وت: نزیکەی ١٢ ئاوای ئەوەسا کەفنە ژیر ئاو بەنداو مەکحول، وەگورەی سنوور
سەرەتایی بەنداوەگە، باوجی ناحیەگە هویچ ئاگادارییگ وەپی نەڕەسیە لەبان چارەنویسی
و چارەنویس ئەو ناوچەیلتر ک کەفنە نقومبوین، تا کارەیلیگ وەرجەوەخت بکەن و شوینیگ ئارام
پەیا بکەن، و ناوچەیلیگ  پەیا بکەن ئەرا ئەوانەگ
لە ئاوایەیلیان دەرچن.
جرجیس وتیش: ناحیەگە وەردەوامە لە جیوەجیکردن
پڕۆژەیل لە گشت کەرتەیل و هویچ یاداشتیگ فەرمی وەپی نەڕەسیە تا ئەو پڕۆژەیلە بوسنێد
یا کەمیان بکەێد، ئەرا دیاریکردن ئەو ناوچەیلە ک بایەتە بار بکەن.
وتیش: چارەنویس ناوچەیل ناحیەی ئاشوور هیمان
نادیارە، وەبی هویچ ئاشکراکردنیگ فەرمی تا ئیسە، و داوای دیاریکردن ئەو ناوچەیلە کرد
ک کەفنە سنوور بەنداوەگە.
